Koyrikort úr EU-londum, Norra og Íslandi Persónar sum taka bústað her á landi, og sum hava eitt gyldugt koyrikort tikið í einum ES-landi, Norra, Íslandi ella einum landi, ið eftir avtalu við ES hevur sett í gildi reglurnar í direktivi ráðsins 91/439/EØF, kunnu fáa koyrikort sítt umbýtt til eitt samsvarandi føroyskt koyrikort, uttan at koma til eftiransandi koyriroynd. Umsøkjarin skal lata fylgjandi skjøl inn til Akstovuna: Læknaváttan kann verða kravd í ávísum førum Treytirnar eru altíð, at útlendska koyrikortið er gyldugt. Koyrikort úr londum, sum ikki eru í EU, úr Norra ella Íslandi Persónar úr øðrum londum, sum ikki eru nevnd omanfyri, skulu til eina eftiransandi koyriroynd (ástøðis og verkliga roynd) á Akstovuni áðrenn koyrikortið kann verða umbýtt. Útlendska koyrikortið gevur rætt til at koyra somu akfør í Føroyum í mesta lagi 90 dagar eftir at treytin um vanligan bústað er lokin. Tað er ikki neyðugt hjá viðkomandi at verða innstillaður av einum koyriskúla fyri at koma upp til roynd. Umsøkjarin skal lata fylgjandi skjøl inn til Akstovuna: Útlendska koyrkortið Umsókn um koyrikort. Neyðugt samleikaprógv. Læknaváttan. (ikki eldri enn 3 mánaðir) Gjald fyri ástøðis og verkliga roynd kr. 550,-